ગત તારીખ ૨૮ જાન્યુઆરીના રોજ “અબતક” સાંધ્ય દૈનિક અખબારમા આ બાબતે અહેવાલ પ્રસીધ્ધ કરાતા ધ્રાગધ્રા સ્થાનિક પોલોસને રેલો આવ્યો હતો જેથી પોલીસે તુરંત વાદીપરા વિસ્તારમા દરોડો કયોઁ હતો જ્યારે દરોડો થતા પોલીસનુ કડકાય ભયુઁ વલણ જોઇને વાદીપરા વિસ્તારમા વાદી સમાજના ચારથી પાંચ શખ્સો દ્વારા ચલાવવામા આવતા દેશીદારૂના અડ્ડાને બંધ કરવાનો નિર્ણય સમસ્ત વાદી સમાજના લોકો દ્વારા લેવાયો હતો જેથી ગત દિવસે વાદીસમાજના લોકો દ્વારા મિટીંગનુ આયોજન કરી સમાજના આગેવાનો દ્વારા નિર્ણય લેવાયો હતો કે જે કોઇ વાદી સમાજના શખ્સો દેશીદારૂનો વેપલો કરે છે તે તાત્કાલિક ધોરણે બંધ કરે અને અગામી સમયમા પણ જો વાદી સમાજનો કોઇપણ શખ્સ આ વિસ્તારમા દારૂનો વેપલો કરતો દેખાશે તો તેને ૫૧ હજાર રુપિયાનો દંડ સમાજ દ્વારા ફટકારાશે.